b'\n_START_ARTICLE_\nSnookerin maksimibreikki\n_START_SECTION_\nFreeball ja teoreettinen maksimi\n_START_PARAGRAPH_\nFreeball-tilanteesta on mahdollista suorittaa teoreettinen maksimibreikki, joka on 155 pistett\xc3\xa4. Freeball-tilanteessa vastapelaaja on tehnyt virhely\xc3\xb6nnin, jonka seurauksena pelaaja on snooker-tilanteessa, jossa punaista palloa ei pysty ly\xc3\xb6m\xc3\xa4\xc3\xa4n suoralla ly\xc3\xb6nnill\xc3\xa4. T\xc3\xa4ll\xc3\xb6in pelaajalla on oikeus ly\xc3\xb6d\xc3\xa4 jokin v\xc3\xa4ripallo siten, ett\xc3\xa4 se lasketaan ylim\xc3\xa4\xc3\xa4r\xc3\xa4iseksi punaiseksi palloksi ja sen pussittamisesta hyvitet\xc3\xa4\xc3\xa4n yksi piste. N\xc3\xa4in ollen p\xc3\xb6yd\xc3\xa4ll\xc3\xa4 on 15 punaisen pallon sijaan periaatteessa 16 punaista ja t\xc3\xa4ten avautuu mahdollisuus kahdeksalle lis\xc3\xa4pisteelle (1+7 pistett\xc3\xa4)._NEWLINE_Snooker-ammattilainen Jamie Cope on todistajien l\xc3\xa4sn\xc3\xa4 ollessa kyennyt harjoituspeliss\xc3\xa4 tekem\xc3\xa4\xc3\xa4n teoreettisen maksimibreikin. T\xc3\xa4h\xc3\xa4n ei tiett\xc3\xa4v\xc3\xa4sti ole kukaan muu pystynyt.'